SHBA, përpjekje për t'i dhënë zgjidhje fluksit të migrantëve në kufi
Rritja së fundmi e numrit të migrantëve mund të jetë shkaktuar pjesërisht nga një perceptim se nën administratën e re të Presidentit Biden, Shtetet e Bashkuara janë më mirëpritëse ndaj azilkërkuesve.
Ligjvënësit amerikanë po përpiqen të gjejnë zgjidhje ndaj një numri në rritje migrantësh në moshë të mitur, të cilët kanë mbërritur në Shtetet e Bashkuara nga Meksika, të pashoqëruar nga prindërit. Korrespondentja e “Zërit të Amerikës” Katherine Gypson raporton lidhur me shqetësimet që ka krijuar kjo çështje. Pranë kufirit SHBA-Meksikë, ndodhen të paktën dyzet fëmijë që mbahen të ndaluar në çadra. Ata janë vetëm disa prej rreth 4,200 të miturve të pashoqëruar, që kanë mbingarkuar autoritetet amerikane në javët e fundit, çka ka bërë që administrata Biden të hidhet në mbrojtje lidhur me situatën. “", thotë Alejandro Mayorkas, Sekretar mbi Sigurisë Kombëtare. Rritja së fundmi e numrit të migrantëve në kufirin amerikan mund të jetë shkaktuar pjesërisht nga një perceptim se nën administratën e re të Presidentit Biden, Shtetet e Bashkuara janë më mirëpritëse ndaj azilkërkuesve. Agjencia Federale e Menaxhimit të Emergjencave po ndërhyn për të ndihmuar. “”, thotë Jen Psaki, sekretare për Shtypin në Shtëpinë e Bardhë. Disa nga republikanët që kanë vizituar kufirin thonë se Presidenti Biden e ka përkeqësuar problemin. Disa prej tyre pretendojnë se politikat e tij po lejojnë futjen në Shtetet e Bashkuara të të dyshuarve si terroristë. "", thotë Kevin McCarthy, Udhëheqësi i Pakicës në Dhomën e Përfaqësuesve. Një zgjidhje afatgjatë lidhur me debatin e kahershëm mbi imigracionin do të jetë edhe më e vështirë për t'u gjetur. Demokratët e Dhomës së Përfaqësuesve pritet të miratojnë këtë javë dy projektligje që do të mbronin nga deportimi punonjësit e fermave dhe emigrantët padokumenta të sjellë në SHBA në moshë të mitur. Këto janë vetëm dy pjesë të vogla të reformës së imigracionit të Presidentit Biden, miratimi i të cilave do të siguronte status ligjor për shumicën e 11 milionë emigrantëve që jetojnë me frikën e deportimit. "", thotë Senatori demokrat Bob Menendez. Por legjislacioni gjithëpërfshirës nuk ka mundësi të kalojë në Senat, ku demokratët gëzojnë një shumicë të ngushtë ndërsa pjesa dërrmuese e republikanëve e refuzojnë duke e parë si amnisti ndaj emigrantëve padokumente. "”, thotë Norm Ornstein, i Institutit “American Enterprize”. Udhëheqësit e Senatit thotë se dy projektligjet e Dhomës së Përfaqësuesve do të votohen në muajin prill.